# אכזרית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

מידע כללי
אורך: | 6.20 מטר
רוחב: | 3.60 מטר
גובה: | ?
משקל: | 44 טון
מהירות: | ?
טווח פעולה: | ?
חימוש : | ארבעה מקלעים 7.62 מ"מ עם 4000 כדורים, אחד מהם מא"ג רפא"ל.
מנוע: | 650-850 כ"ס, דיזל
עובי השריון: | מסווג
צוות: | 3 + 7 לוחמים

"אכזרית" הוא שמו של נגמ"ש כבד שפותח על ידי חיל החימוש של צה"ל ומיוצר בארץ. האכזרית נועדה לענות על דרישת צה"ל לרק"ם המתאים למגוון של משימות חי"ר ומסוגל לשרוד בשדה קרב רווי אש תוך שהוא עומד בקצב התנועה של כוחות שריון מתקדמים בחזית ההתקפה. הנגמ"ש נכנס לשירות ב-1988.

האכזרית בנויה על תובה של 'טירן' - טנק שלל סובייטי T-54/T-55. בטנקים אלו הוסר הצריח, הוחלפו המנוע ותיבת ההילוכים הרוסיים במנוע ותיבה קומפקטיים מתוצרת ארצות הברית (מנוע דטרויט דיזל 8V-71 TTA עם תיבת הילוכים אליסון XTG-411-4 בסימן 1, דטרויט דיזל 8V-92 TA עם אליסון XTG-411-5 בסימן 2), נפתח פתח יציאה אחורי ושופר השריון. כמו כן שופר המזקו"ם לעבירות טובה יותר.

אכזרית סימן 1

האכזרית חמושה בארבעה מקלעי מא"ג. התכנון המקורי קרא לתפעול מלא של כח האש של הנגמ"ש בבטיחות מתוך בטן הרכב ולמטרה זו פיתחה רפא"ל עמדת נשק הנשלטת באופן מלא מתוך תא הלוחמים המכונה 'מא"ג רפאל' או 'עמדת רפאל'. עקב מגבלות תקציביות נקבע שאכזריות בשימוש צה"ל יכללו מא"ג רפאל אחד בעמדה הקדמית כשבשלוש העמדות הנוספות, בצד ימין, בפינה השמאלית-אחורית ובעמדת המפקד (שלא תוכננה מראש כעמדת רפא"ל), מותקנים מקלעים על גבי מיתקון רגיל הדורש תפעול ידני. האכזרית מצויידת גם במטולי רימוני עשן (שישה מארזים של 6 יח') CL-3030 מתוצרת התעשייה הצבאית.

האכזריות בעלות השריון הכבד משמשות את חטיבת גולני. שלושה מהלוחמים יושבים על ספסל בחלקו השמאלי של התא, שלושה על מושבים מתקפלים בימין התא והנותר בחלקו האחורי. מושב המפקד ניתן להגבהה לצורך תצפית. לתא הלחימה פתחים עליונים וכן כבש הידראולי מאחור.

מבט אחורי על אכזרית המראה את פתח הלוחמים

האכזרית יועדה במקור לשמש לצורך לחימה באזורי התילים הסוריים וה"פיתות" הסוריות, שהם אזורים 'מוכי טילים'. הם סופקו לפיקוד הצפון ושימשו את חטיבת גולני. זו נלחמה מול החיזבאללה ועד שנות ה-2000 נעזרה באכזרית בעיקר ברצועת הביטחון בדרום לבנון. לאחר הנסיגה מלבנון שימשה האכזרית בעיקר לסיורים על הגבול הצפוני. בעקבות פריצת אינתיפאדת אל אקצה החלה האכזרית לשמש את גולני גם בלחימה בשטחים (בעיקר בג'נין) והוכיחה את עצמה כממוגנת היטב כנגד האיומים הפלסטינים. בעקבות אסון הנגמ"שים במאי 2004 הועברו מספר רב של אכזריות גם לרצועת עזה (כדי להחליף את נגמ"שי M-113 המיושנים והפגיעים) ושימשו שם את החיילים עד לנסיגה מהרצועה בספטמבר 2005.

בדצמבר 2005 פותחה גרסה של האכזרית לפינוי פצועים תוך מתן טיפול נמרץ. מדובר באכזרית המצוידת במכשור רפואי, אלונקות, תרופות ומדוגמת מבפנים כמו אמבולנס. [1]

בתקופת אינתיפאדת אל אקצה נוספו שני שיפורים לאכזרית:

- "קונכיה" - צריחון מפקדים פסיבי המורכב מכיפה ובה חלונות משוריינים המאפשרת למפקד הכלי לתצפת על סביבתו בבטחון יחסי, כאשר הוא מוגן מפני ירי.
- עמדת קטלנית של רפא"ל - עמדת נשק בשלט רחוק עם חימוש כבד. עמדה זו מותקנת על אכזריות בודדות.

## [עריכה] ראו גם

- פומ"ה
- נגמ"ש מרכבה
- נגמ"שים כבדים בצה"ל

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אכזרית

- אכזרית (אתר - Israeli Weapons)
- אכזרית (אתר - Global Security)

מקור: http://he.wikipedia.org../../../%D7%90/%D7%9B/%D7%96/%D7%90%D7%9B%D7%96%D7%A8%D7%99%D7%AA.html

קטגוריות: נגמ"שים | אמצעי לחימה ישראליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Italiano
- Norsk (bokmål)
- Latviešu